钦定古今图书集成/理学汇编/文学典/第168卷 > 《徐孺亭马上口号》〈并序〉权德舆
## 钦定古今图书集成/理学汇编/文学典/第168卷 > 《徐孺亭马上口号》〈并序〉权德舆

锺陵东湖之南有亭，亭中有二碑，一则故曲江张公所制《徐征君碣》，一则北海李公所制《放生池碑》。嚱夫二君子久随化往，而二文之盛，传于天下。贞元初，余为是邦从事，每将迎郊劳，多经是间。且以其尚贤好生，皆醇仁之首也。因叹不得与二贤同时论文变损益，亭址圯坏，苔篆磷趺，古风如在，感旧依然。而通馗《在侧，平湖在下，波流毂击，日月无穷。因于马上口号绝句诗一首，以寄愀怆》

湖上荒亭临水开，龟文篆字积莓苔。曲江北海今何
处？尽逐东流去不回。